
ՁԵՌՆԱՐԿ
ներքին ընդունման մոդիֆիկացված ձերբազատմամբ դեղապատրաստուկների որակի վերաբերյալ

I. Ընդհանուր դրույթներ
1.	Սույն ձեռնարկով սահմանվում են ներքին ընդունման մոդիֆիկացված ձերբազատմամբ դեղապատրաստուկների որակին ներկայացվող պահանջները։
2.	Սույն ձեռնարկը տարածվում է այն դեղաձևերի վրա, որոնցում որոշակիորեն ազդող նյութի (նյութերի) ձերբազատման արագության և (կամ) տեղի փոփոխություն (մոդիֆիկացում) է կատարվել՝ ստանդարտ ձերբազատմամբ դեղաձևերի համեմատ։ Այդպիսի մոդիֆիկացում կարող է կատարվել դեղապատրաստուկի թերապևտիկ ակտիվությունը երկարաձգելու, թունավոր ազդեցությունը նվազեցնելու, рН-ի ցածր արժեքի հետևանքով ազդող նյութը դեգրադացումից պաշտպանելու, տեղային ազդեցություն թողնելու համար աղեստամոքսային տրակտի տվյալ հատվածում կամ որոշակի ժամանակակետերում դեղաձևից ազդող նյութի ձերբազատման համար, ինչպես նաև այլ նպատակներով։
3.	Սույն ձեռնարկն ընդգրկում է գրանցման դոսյեի տարբեր մասեր՝ կապված դեղապատրաստուկի որակի հետ, և հետազոտությունների կլինիկական հայեցակետերի մասով դրանք հարկավոր է դիտարկել Եվրասիական տնտեսական միության (այսուհետ՝ Միություն) իրավունքի մաս կազմող համապատասխան ակտերի հետ համատեղ։ 
4.	Սույն ձեռնարկը խորհուրդ է տրվում կիրառել գրանցման դոսյեների փորձաքննություն անցկացնելիս, ինչպես նաև դեղապատրաստուկներ մշակելիս Միության անդամ պետության (այսուհետ՝ անդամ պետություն) լիազորված մարմին դեղապատրաստուկի գրանցման մասին դիմում ներկայացնելիս։ Սույն ձեռնարկը կիրառվում է դեղագործական մշակման մասով գիտական հետազոտություններ պլանավորելիս և անցկացնելիս, ինչպես նաև գրանցման դոսյեներ կազմելիս։
5.	Սույն ձեռնարկը գործողության մեջ դնելը գրանցված դեղապատրաստուկներին ներկայացվող նոր պահանջների չի հանգեցնում։

II. Սահմանումները
6.	Սույն ձեռնարկի նպատակներով օգտագործվում են հասկացություններ, որոնք ունեն հետևյալ իմաստը՝
կենսասերիա (biobatch)՝ կենսամատչելիության (կենսահամարժեքության) կլինիկական հետազոտության կամ արդյունավետության կլինիկական հետազոտության մեջ (դեղաձևի ֆունկցիոնալ բնութագրերի առկայությունը հաստատող) օգտագործվող սերիա։ Բիոսերիայի չափը համապատասխանում է առնվազն փորձաարդյունաբերական սերիայի չափին, այսինքն՝ ներքին ընդունման պինդ դեղաձևերի համար այն կազմում է սերիայի չափի 10 %-ից ոչ պակաս՝ լիամասշտաբ արտադրության դեպքում կամ դեղաձևի 100 000 միավոր (պայմանավորված այն բանով, թե այդ ցուցանիշներից որն է ավելի).
արտաքին կանխատեսման ունակություն (external predictability)՝ կանխատեսելու ունակություն, որի մասով կատարվում է գնահատում՝ այն արդյունքներից տարբերվող արդյունքների օգտագործմամբ, որոնց հիման վրա որոշվել է «in vivo-in vitro» համահարաբերությունը (ինչքանով է մոդելը ճիշտ կանխատեսում արդյունքները).
ներքին կանխատեսման ունակություն (internal predictability)՝ կանխատեսելու ունակություն, որի մասով կատարվում է գնահատումն սկզբնական փորձարկումների արդյունքների օգտագործմամբ, որոնց հիման վրա որոշվել է «in vivo-in vitro» համահարաբերությունը (ինչքանով է մոդելը ճիշտ նկարագրում «in vivo-in vitro» համահարաբերության որոշման համար օգտագործված արդյունքները).
ձերբազատումը հսկող օժանդակ նյութ (release controlling excipient)՝ ազդող նյութի ձերբազատման վրա որոշակիորեն ներգործող օժանդակ նյութ.
զրոյական կարգի ձերբազատում (zero order release)՝ ազդող նյութի ձերբազատում, որի արագությունը ժամանակով պայմանավորված չէ.
դեկոնվոլյուցիա (հակադարձ փաթույթ) (deconvolution)՝ օրգանիզմ ազդող նյութի մատակարարման (որպես կանոն՝ in vivo աբսորբման կամ լուծման միջոցով) կինետիկայի որոշում՝ կոնվոլյուցիայի (ֆունկցիաների փաթույթ) ինտեգրալի վրա հիմնված մաթեմատիկական մոդելի օգնությամբ։ Օրինակ, աբսորբման արագության (rabs) կախվածությունն այն ժամանակից, որը հանգեցնում է պլազմայում ազդող նյութի կոնցենտրացման (с (t)), կարող է հաշվարկվել rabs-ի համար փաթույթի հետևյալ ինտեգրալի լուծման եղանակով՝


որտեղ՝
cδ-ը ֆունկցիան է, որն արտացոլում է ժամանակից ազդող նյութի այն կոնցենտրացիայի կախվածությունը, որն ստացվում է ազդող նյութի միավոր քանակի ակնթարթային աբսորբման ժամանակ և սովորաբար հաշվարկվում է ներերակային շիթային (բոլյուսային) ներարկման, լուծույթի, սուսպենզիայի կամ ներքին ընդունման անհապաղ ձերբազատմամբ արագ ձերբազատվող դեղաձևերի ընդունման արդյունքներով.
t-ն ժամանակն է.
rabs-ը՝ աբսորբման արագությունը.
u-ն՝ ինտեգրման փոփոխականը.
դեղաչափի դեմփինգ (դեղաչափի նվազում) (dose dumping)՝ դեղաձևից ազդող նյութի ոչ միտումնավոր արագ ձերբազատում.
կոնվոլյուցիա (փաթույթ) (convolution)՝ պլազմայում ազդող նյութի կոնցենտրացիայի կանխատեսում կոնվոլյուցիայի (ֆունկցիաների փաթույթ) ինտեգրալի վրա հիմնված մաթեմատիկական մոդելի օգնությամբ։ Օրինակ՝ ժամանակից աբսորբման արագության (rabs) կախվածությունից ելնելով, պլազմայում ազդող նյութի կոնցենտրացիայի (с (t)) կանխատեսման համար կարող է օգտագործվել փաթույթի հետևյալ ինտեգրալը՝
,

որտեղ՝
cδ-ն՝ ֆունկցիան է, որն արտացոլում է ազդող նյութի այն կոնցենտրացիայի կախվածությունը ժամանակից, որն ստացվում է ազդող նյութի միավոր քանակի ակնթարթային աբսորբման ժամանակ և սովորաբար հաշվարկվում է ներերակային շիթային (բոլյուսային) ներարկման արդյունքներով.
t-ն ժամանակն է.
rabs-ը՝ աբսորբման արագությունը.
u-ն՝ ինտեգրման փոփոխականը.
in vivo-in vitro համահարաբերություն (in vivo-in vitro correlation)՝ դեղապատրաստուկի կենսամատչելիության պարամետրերի գծային բնույթի հավանական կախվածությունը (փոխադարձ կապը) դրա ֆիզիկաքիմիական հատկություններից կամ բնութագրերից։ Պրոգնոստիկ մաթեմատիկական մոդել, որը նկարագրում է երկարատև ձերբազատմամբ դեղաձևի in vitro հատկության (որպես կանոն՝ լուծման արագության կամ աստիճանի, կամ ազդող նյութի ձերբազատման) և համապատասխան in vivo արձագանքի միջև կախվածությունը, օրինակ՝ ազդող նյութի պլազմային կոնցենտրացիայի կամ դրա աբսորբված քանակի միջև.
մոդիֆիկացված ձերբազատմամբ դեղաձևեր (modified release dosage forms)՝ դեղաձևեր, որոնց ազդող նյութի (նյութերի) ձերբազատման արագությունը և (կամ) տեղը տարբերվում են ստանդարտ ձերբազատմամբ դեղաձևերից ներմուծման նույն եղանակի դեպքում։ Մոդիֆիկացման հասնում են հատուկ բաղադրության և (կամ) արտադրության հատուկ տեխնոլոգիայի մշակման եղանակով։ Մոդիֆիկացված ձերբազատմամբ դեղաձևեր են համարվում երկարատև, երկարաձգված (հետաձգված), ընդհատուն և արագացված ձերբազատմամբ դեղաձևերը.
երկարատև ձերբազատմամբ դեղաձևեր, դանդաղեցված ձերբազատմամբ դեղաձև (prolonged release dosage forms)՝ մոդիֆիկացված ձերբազատմամբ դեղաձևեր, որոնք բնութագրվում են ավելի դանդաղ ձերբազատմամբ, քան ստանդարտ ձերբազատմամբ դեղաձևերը ներմուծման նույն եղանակի դեպքում։ Երկարատև ձերբազատման հասնում են հատուկ բաղադրության և (կամ) արտադրության հատուկ տեխնոլոգիայի մշակման եղանակով։
ստանդարտ ձերբազատմամբ դեղաձև, անհապաղ ձերբազատմամբ դեղաձև (conventional release dosage form)՝ հատուկ բաղադրության և (կամ) արտադրության հատուկ տեխնոլոգիայի միջոցով միտումնավոր չմոդիֆիկացված ազդող նյութի ձերբազատմամբ դեղաձև։ Պինդ դեղաձևերի ազդող նյութի լուծման պրոֆիլը էապես պայմանավորված է այդ նյութի ներքին հատկություններով.
կանխատեսման սխալանք (percent prediction error)՝ ազդող նյութի կոնցենտրացիայի կանխատեսման սխալանքը՝ արտահայտված տոկոսներով, որը հաշվարկվում է հետևյալ բանաձևով՝ 
 × 100.

սահմանային պարունակությամբ սերիաներ (side batch)՝ in vitro ձերբազատման այն մասնագրի ենթադրվող վերին կամ ստորին սահմանին համապատասխանող սերիաներ, որը կազմվել է նկարագրված արտադրական գործընթացի հիման վրա՝ գործընթացի վալիդացման մասով կատարված հետազոտությունների արդյունքներով ակնկալվող առավելագույն փոփոխականությամբ տիրույթում դրա պարամետրերը սահմանելու եղանակով.
աբսորբման միջին ժամանակ (mean absorption time)՝ ազդող նյութի՝ դեղապատրաստուկի կիրառման պահից համակարգում արյան հոսքին հասնելու ժամանակը, որը հավասար է ձերբազատման պրոցեսների և in vivo աբսորբման միջին ժամանակին՝ հաշվի առնելով մուտքային կոմպարտմենտում (խցիկում) դրանց ընթացքը՝
,
որտեղ՝
-ը ներքին ընդունման ժամանակ ազդող նյութի պահման միջին ժամանակն է.
-ը՝ ներերակային ներարկման ժամանակ ազդող նյութի պահման միջին ժամանակն է.
in vitro լուծման միջին ժամանակ (mean in vitro dissolution time)՝ in vitro դեղապատրաստուկի լուծման միջին ժամանակը՝
,
որտեղ՝
-ն մոդելային լուծույթում դեղապատրաստուկի լուծման միջին ժամանակն է.
M(t)-ն ժամանակի t որոշակի պահի լուծույթ անցած դեղապատրաստուկի ազդող նյութի քանակն է.
M∞-ը դեղապատրաստուկի ազդող նյութի քանակն է, որը լուծույթ է անցնում դիտարկման ժամանակը մինչև անվերջություն արտարկելու պայմանով.
in vivo լուծման միջին ժամանակ (mean in vivo dissolution time)՝ in vivo դեղապատրաստուկի լուծման միջին ժամանակը, որը հաշվարկվում է հետևյալ բանաձևով՝


որտեղ՝
-ը պինդ դեղաձևի ընդունման ժամանակ ազդող նյութի պահման միջին ժամանակն է.
MRTsolution-ը լուծույթի ներմուծման ժամանակ ազդող նյութի պահման միջին ժամանակն է.
in vivo պահման միջին ժամանակ (mean in vivo residence time)՝ օրգանիզմում ազդող նյութի պահման միջին ժամանակը, որը հաշվարկվում է հետևյալ բանաձևով՝



որտեղ՝ 
AUC (area under the curve)՝ «կոնցենտրացիա-ժամանակ» ֆարմակոկինետիկ կորի տակի ամբողջ մակերեսն է.
AUМC (area under the moment curve)՝ «ժամանակի արտադրյալը կոնցենտրացիա-ժամանակի համար» առաջին մոմենտի կորի տակի ամբողջ մակերեսն է.
վիճակագրական մոմենտներ (statistical moments)՝ պարամետրեր, որոնք նկարագրում են պլազմայում ազդող նյութի կոնցենտրացիայի՝ ժամանակից կախվածության բնութագրերը (մակերես, պահման միջին ժամանակ և պահման միջին ժամանակի դիսպերսիա) և մեզի հետ դրա արտաթորման արագությունը.
բավարար նոսրացման պայմաններ (sink conditions)՝ պայմաններ, որոնց դեպքում լուծման փորձարկման ավարտին լուծույթում նյութի քանակը չի գերազանցում հագեցած լուծույթում դրա կոնցենտրացիայի 30 %-ը։

III. Կիրառման ոլորտը
7.	Սույն ձեռնարկով սահմանվում են մոդիֆիկացված ձերբազատմամբ ներքին ընդունման համար նախատեսված դեղաձևերի որակին ներկայացվող պահանջները, մասնավորապես՝ դեղագործական մշակմանը և in vitro փորձարկումների անցկացմանը ներկայացվող պահանջները։ Սույն ձեռնարկը տարածվում է երկարատև ձերբազատմամբ և երկարաձգված (հետաձգված) ձերբազատմամբ՝ գաստրոռեզիստենտության (ստամոքսահյութի ազդեցության նկատմամբ կայունության) սկզբունքի վրա հիմնված ներքին ընդունման համար նախատեսված դեղաձևերի վրա։ Ընդհատուն և արագացված ձերբազատմամբ դեղաձևերը սույն ձեռնարկի կիրառման ոլորտի մեջ չեն մտնում։ Երկարաձգված (հետաձգված) ձերբազատմամբ դեղաձևերը, որոնք մշակվել են այլ սկզբունքների հիման վրա, այդ թվում՝ աղեստամոքսային տրակտի որոշակի հատվածում ձերբազատմամբ, որոշակի տրիգեր-գործոնի (օրինակ՝ ֆերմենտների) ազդեցությամբ կամ ներքին ընդունումից հետո որոշակի ժամանակում, առանձին չեն դիտարկվում։
8.	Երկարատև ձերբազատմամբ ներքին ընդունման համար նախատեսված դեղաձևերի մասով սույն ձեռնարկի դրույթները տարածվում են մոդիֆիկացված ձերբազատմամբ այլ դեղաձևերի վրա, որոնք նախատեսված են ներքին ընդունման համար կամ ներմուծման այլ ուղի ունեն։

IV. Երկարատև ձերբազատմամբ ներքին ընդունման դեղաձևեր

1. Դեղագործական մշակումը

Հիմնական դրույթներ
9.	Երկարատև ձերբազատմամբ դեղաձևերի որակը անընդհատ կատարելագործվում է նոր դեղապատրաստուկի մշակման ընթացքում։ Դեղապատրաստուկի բաղադրությունն ընտրվում է ոչ մեծ մասշտաբով սերիաների վրա մշակելով՝ հաշվի առնելով ազդող նյութի ֆիզիկաքիմիական հատկությունները, դրա կայունությունը և աղեստամոքսային տրակտի աբսորբման բնութագրերը։ Դեղապատրաստուկի բաղադրության մեջ մտնող բաղադրիչներն ընտրելուց հետո սկսվում է արտադրական գործընթացի հետևողական մասշտաբավորումը։ Ենթադրվում է, որ նշված ժամանակի ընթացքում պետք է ճշգրտող գործողություններ կատարվեն, որոնք անհրաժեշտ են լիամասշտաբ արտադրություն իրականացնելու համար։ Այդպիսի ճշգրտող գործողությունները կարող են հանգեցնել բաղադրության, արտադրական գործընթացների, սարքավորումների կամ արտադրական հարթակի փոփոխման։
10.	Որոշ դեպքերում ճշգրտող գործողությունները կարող են ազդեցություն ունենալ դեղապատրաստուկի հատկությունների վրա։ Այս առնչությամբ հարկավոր է մշակել in vitro լուծման փորձարկում, որով հնարավոր կլինի հայտնաբերել այն փոփոխությունները, որոնք կարող են ազդել դեղապատրաստուկի արդյունավետության կամ անվտանգության վրա։
11.	Դեղագործական մշակումը պետք է կապ հաստատի (որակական կամ քանակական) in vivo ազդող նյութի ձերբազատման ժամանակ ֆարմակոկինետիկ պարամետրերի և in vitro լուծման արագության միջև։
12.	Մշակման ժամանակ ընտրված դեղաձևի բաղադրությունը պետք է գնահատվի լուծման տարբեր պայմաններում՝ ներմուծումից հետո ակնկալվող շրջակա ֆիզիլոգիական պայմաններում դրա զգայունությունը (կայունությունը) որոշելու համար։ Ընթացիկ հսկողության համար ընտրված փորձարկումների անցկացման պայմանների դիսկրիմինացիոն ունակությունը կարող է որոշվել in vitro լուծման տվյալների և տարբեր բաղադրությունների կենսամատչելիության տվյալների համեմատման միջոցով։ Առաջարկվում է որոշել in vivo-in vitro համահարաբերությունը։ А մակարդակի in vivo-in vitro համահարաբերության առկայության դեպքում համապատասխան վալիդացումից հետո լուծման փորձարկումը կարելի է օգտագործել որպես հսկողության որակավորող մեթոդ, որն ունի in vivo համապատասխանություն այն դեպքում, երբ А մակարդակի in vivo-in vitro համահարաբերության բացակայության դեպքում կարող է օգտագործվել միայն որպես որակի հսկողության մեթոդ։
13.	Եթե մասշտաբավորման գործակիցը գերազանցում է 10 արժեքը (լաբորատոր (փորձաարդյունաբերական) կենսասերիայի համեմատ), ապա լուծման փորձարկում անցկացնելու ընտրված պայմանները կլինիկական նյութի՝ թողարկման համար պիտանիության, մասշտաբավորման և արտադրման մասով վերիֆիկացնելու նպատակով, մասշտաբավորումն ավարտելուց հետո անհրաժեշտ է կենսամատչելիության հետազոտության ժամանակ համեմատել լաբորատոր (փորձաարդյունաբերական) սերիաները լիամասշտաբ արդյունաբերական սերիաների հետ։
Ձերբազատման համակարգի թերապևտիկ նպատակներն ու աշխատանքի սկզբունքները
14.	Անհրաժեշտ է նշել երկարատև ձերբազատմամբ դեղաձևի թերապևտիկ նպատակներն ու ստեղծման հիմնավորումը։ Հարկավոր է նշել դեղապատրաստուկի մշակման համար նշանակալի ֆարմակոկինետիկ պարամետրերը («պլազմային կոնցետրացիա-ժամանակ» կորի տակի մակերեսը դեղապատրաստուկի ընդունման պահից (AUC), առավելագույն պլազմային կոնցենտրացիան (Cmax), առավելագույն պլազմային կոնցենտրացիայի հասնելու ժամանակը (Tmax), պլազմայից կիսադուրսբերման ժամանակահատվածը (t½)) և դեղագործական սուբստանցիայի ֆիզիկաքիմիական բնութագրերը (լուծելիությունը рН-ի տարբեր արժեքների դեպքում, բաշխման գործակիցը, մասնիկների չափերը, պոլիմորֆիզմը)։
15.	Անհրաժեշտ է մանրամասն տեղեկատվություն ներկայացնել ձերբազատումը հսկող օժանդակ նյութի (նյութերի) մասին, ինչպես նաև ներկայացնել դեղագործական մշակման վերաբերյալ նորմատիվ փաստաթղթերին արված հղումները։
16.	Անհրաժեշտ է նկարագրել երկարատև ձերբազատման համակարգի հետևյալ բնութագրերը՝
ա)	երկարատև ձերբազատման հասնելու եղանակը (մեմբրանի տեսակը, մատրիցը և այլն).
բ)	ձերբազատման մեխանիզմն ու կինետիկան (դիֆուզիա, էրոզիա, օսմոս և այլն կամ դրանց համակցություններ).
գ)	համակարգի տեսակը (օրինակ՝ դեղաձևի չտրոհվող ամբողջական միավոր, տրոհվող հաբ (պատիճ), որը գրանուլներ (պելետներ) է պարունակում և այլն)։
17.	Անհրաժեշտ է հաստատել, որ երկարատև ձերբազատմամբ պատրաստուկը պահպանում է ազդող նյութի ձերբազատման բնութագրերը՝ անկախ ֆիզիոլոգիական պայմանների փոփոխականությունից։ Այդ փոփոխությունները պայմանավորված են, օրինակ, ստամոքսի և աղիքի միջով անցնելու ժամանակով, սննդի ազդեցությամբ, պաթոլոգիական վիճակներում ստամոքսահյութի և աղիքային հյութի բաղադրությամբ և ալկոհոլի միաժամանակյա օգտագործմամբ։
18.	Երկարատև ձերբազատմամբ ներքին ընդունման համար նախատեսված դեղաձևերը չպետք է ունենան բաժանիչ խազ (եթե միայն դա հիմնավորված չէ հատուկ հետազոտություններով), քանի որ մոդիֆիկացված ձերբազատմամբ դեղաձևի բաժանումը կամ մոդիֆիկացված ձերբազատմամբ դեղաձևերի հետ այլ գործողություններ կարող են բացասաբար ազդել դեղաձևից մոդիֆիկացված ձերբազատման բնութագրերի վրա, ինչը կարող է հանգեցնել դեղաչափի դեմփինգի։ Մոդիֆիկացված ձերբազատմամբ դեղաձևի բաժանման վերաբերյալ ցանկացած առաջարկություն պետք է ուղեկցվի մոդիֆիկացված ձերբազատման բնութագրերի վրա բաժանման ազդեցության բացակայության մասին գիտական հիմնավորմամբ, այդ թվում՝ in vitro և (կամ) in vivo հետազոտությունների արդյունքներով։

In vitro լուծման փորձարկման մեթոդիկաների մշակումը
19.	Ձերբազատման արագությունը պետք է որոշվի in vitro՝ լուծման փորձարկման մեթոդիկայի օգնությամբ։ Փորձարկման համապատասխան մեթոդիկայի մշակումը պետք է հիմնված լինի ազդող նյութի և դեղապատրաստուկի in vitro ֆիզիկաքիմիական բնութագրերի և in vivo բնութագրերի վրա՝ հաշվի առնելով ձերբազատման մեխանիզմը։
20.	In vitro լուծման փորձարկմամբ պետք է՝
որոշվեն սերիաների միջև տարբերությունները՝ պայմանավորված գործընթացի կրիտիկական պարամետրերով (CPP), որոնք կարող են ազդել պահանջվող կենսամատչելիության վրա.
որոշվի սերիայից սերիա (հենակետային կլինիկական փորձարկումների համար նախատեսված սերիաների, կենսամատչելիության հետազոտությունների համար նախատեսված սերիաների և արտադրական սերիաների) դեղապատրաստուկի դեղաձևի բնութագրերի հաստատուն լինելը.
որոշվի պահման նշված պայմաններում արտադրողի կողմից նշված պահման ժամկետի (պիտանիության ժամկետի) ընթացքում դեղապատրաստուկի ձերբազատման համապատասխան բնութագրերի կայունությունը։
Այս առնչությամբ հարկավոր է կատարել երկարատև ձերբազատմամբ in vitro դեղաձևի գնահատում տարբեր պայմաններում (լուծման տարբեր միջավայրերում, տարբեր рН-երի դեպքում (սովորաբար рН 1,0-7,5 տիրույթում, անհրաժեշտության դեպքում՝ մինչև рН 8,0), սարքերի տարբեր տեսակների, խառնման դեպքերում և այլն)։ Անհրաժեշտ է որոշել փորձարկման անցկացման պայմանները՝ ներառյալ փորձանմուշներ վերցնելու ժամանակակետերը և հաճախությունը, որոնք ապահովում են փորձարկման ամենամեծ դիսկրիմինացիոն ունակությունը։
21.	Լուծման փորձարկում անցկացնելու ժամանակ рН-ի պատշաճ հսկողության ապահովման համար պետք է օգտագործվի համապատասխան տարողությամբ բուֆերային լուծույթ։ Հակառակ դեպքում կարող է առաջանալ ամբողջ փորձարկման ընթացքում рН միջավայրը հսկելու անհրաժեշտություն։ Եթե լուծման միջավայր ավելացվում է մակերևույթաակտիվ նյութ, ապա դրա ընտրությունն ու քանակն անհրաժեշտ է հիմնավորել։ Անհրաժեշտ է ապահովել սերիաների միջև մակերևույթաակտիվ նյութի որակի հաստատուն լինելը։
22.	Լուծման միջավայր ֆերմենտների ավելացումն ընդունելի է համարվում, իսկ դեղապատրաստուկն արտադրողի կողմից հիմնավորված դեպքերում՝ նույնիսկ նպատակահարմար (օրինակ՝ ժելատինային պատիճների միջոցով դեղամիջոցը հաստ աղիք հասցնելու անհրաժեշտության դեպքում)։ Ֆերմենտները լուծման միջավայր ավելացնելու դեպքում պետք է հիմնավորվեն դրանց տեսակներն ու կոնցենտրացիաները։ Բացի այդ՝ սերիայից սերիա պետք է ապահովվի ֆերմենտների որակի հաստատունությունը, այդ թվում՝ ակտիվության (ՄՄ/մգ կամ ՄՄ/մլ) կամ կոնցենտրացիայի (մգ/մլ) համապատասխանաբար։ Ֆերմենտի՝ Եվրասիական տնտեսական միության դեղագրքում (այսուհետ՝ Միության դեղագիրք) նշված կոնցենտրացիան արհեստական ստամոքսահյութի մեջ (ստամոքսահյութի նմանակ), արհեստական աղիքային հյութի մեջ (աղիքային հյութի նմանակ) զգալիորեն բարձր է համապատասխան ֆիզիոլոգիական արժեքներից։ Անհրաժեշտ է օգտագործել ֆերմենտների հիմնավորված կոնցենտրացիաները, եթե դրանք լուծման հսկողության մեխանիզմի բաղկացուցիչ մասն են։ Կենսահամապատասխան միջավայրի օգտագործումը կարող է բարելավել in vivo տվյալների հետ համահարաբերությունը և հայտնաբերել սննդի հնարավոր ազդեցությունը։
23.	Նախընտրելի է, որ լուծման միջավայրի ծավալն ապահովի բավարար նոսրացման պայմանները։
24.	Զրոյական կարգի ձերբազատման կինետիկա ունեցող դեղաձևերի համար (գաղտնի շրջանով կամ առանց դրա) նախընտրելի է սահմանել լուծման արագության մասնագիրը (ազդող նյութի քանակի արժեքի տեսքով՝ դեղաձևում այդ ազդող նյութի նշված այն քանակից տոկոսներով, որը տրված ժամանակահատվածի համար լուծույթ է անցնում 1 ժամում («տոկոս ժամում»))։ Հիմնավորելու համար այն, որ դեղաձևը կարելի է դիտարկել որպես զրոյական կարգի ձերբազատման կինետիկայով ձև՝ պետք է լրացուցիչ ներկայացվի լուծման ժամանակից լուծման արագության գրաֆիկական կախվածությունը։ Լրացուցիչ մանրամասն տեղեկություններ՝ սարքի ընտրության, փորձարկման պայմանների, վալիդացման (որակավորման) և ընդունելիության չափորոշիչների վերաբերյալ, պարունակվում են Միության դեղագրքում։
25.	Հարկավոր է հատուկ ուշադրություն դարձնել դեղագործական սուբստանցիայի (օրինակ՝ մասնիկների չափերի, պոլիֆորմիզմի), ձերբազատումը հսկող օժանդակ նյութերի հատկությունների (օրինակ՝ մասնիկների չափերի, դոնդողագոյացնող հատկությունների) և արտադրական գործընթացի ցանկացած փոփոխության կարևորությանը՝ in vivo կենսամատչելիության վրա դրանց ազդեցության տեսակետից։
26.	Լուծման փորձանմուշներում ազդող նյութի քանակական որոշման մեթոդիկան պետք է վալիդացվի Միության իրավունքի մաս կազմող ակտերին համապատասխան՝ հաշվի առնելով միջավայրում լուծված ազդող նյութի կայունությունը և օժանդակ նյութերի ազդեցությունը։
27.	Միևնույն դեղապատրաստուկի տարբեր դեղաչափերի համար հարկավոր է օգտագործել փորձարկման անցկացման նույնական կամ անհնար լինելու դեպքում համադրելի պայմաններ։
28.	Մշակման ընթացքում դեղաձևի յուրաքանչյուր միավորի համար in vitro լուծման փորձարկումների արդյունքները, դրանց միջին արժեքը և փոփոխականության չափը (օրինակ՝ ստանդարտ շեղումը կամ 95-տոկոսանոց վստահելիության միջակայքը) պետք է ներկայացված լինեն յուրաքանչյուր ժամանակակետի համար։ Այլ վիճակագրական մոտեցումների օգտագործումն անհրաժեշտ է հիմնավորել։ Լուծման in vitro պրոֆիլը հարկավոր է որոշել բոլոր դեղաչափերի և դեղապատրաստուկի մշակման ժամանակ դրա բաղադրության և (կամ) արտադրության գործընթացի ցանկացած փոփոխության համար։

In vitro լուծման փորձարկման դիսկրիմինացիոն ունակությունը
29.	Անհրաժեշտ է ապացուցել, որ in vitro լուծման փորձարկումն ընտրված պայմաններում ունակ է դիսկրիմինացնելու ձերբազատման ընդունելի և անընդունելի բնութագրերով դեղապատրաստուկի սերիաները։
30.	In vitro լուծման փորձարկման դիսկրիմինացիոն ունակությունը կարող է հաստատվել դրանց առաջնահերթության ընտրության կարգում նշված հետևյալ եղանակներից մեկով՝
ա)	in vitro լուծման փորձարկումներում դեղապատրաստուկի այն սերիաների ընդգրկումը, որոնք in vivo ընդունելի ֆարմակոկինետիկ պարամետրեր ցույց չեն տվել։ Փորձարկման արդյունքների հիման վրա կարող են կազմվել մասնագրեր լուծման տվյալների հիման վրա այդպիսի սերիաների խոտանման համար, ինչը կարող է քանակապես հիմնավորվել in vivo-in vitro վալիդացված համահարաբերության օգնությամբ, որը մշակվել է՝ հաշվի առնելով անընդունելի ֆարմակոկինետիկ պարամետրերով սերիաները. 
բ)	in vivo վարքագծի անընդունելի պրոֆիլով դեղապատրաստուկի սերիաների բացակայության դեպքում՝ in vivo ֆարմակոկինետիկայի հետազոտություններում ֆարմակոկինետիկ պարամետրի միջին արժեքների հետ լուծման տվյալների համեմատմամբ (կետային գնահատում)՝ արդյունքների աստիճանակարգային ստուգման օգնությամբ.
գ)	սույն կետի «ա» և «բ» ենթակետերի դրույթների կիրառումն իրականացնելու անհնարինության դեպքում՝ դեղագործական սուբստանցիայի բնութագրի (օրինակ՝ ըստ չափերի մասնիկների բաշխման ցուցանիշի փոփոխությամբ), բաղադրության և (կամ) արտադրական գործընթացի պարամետրերի նպատակաուղղված փոփոխությամբ՝ in vitro լուծման տարբեր պրոֆիլներ ստանալու համար՝ առանց այդ նույն սերիաների համար in vivo փորձարկման տվյալներն ստանալու։ Անհրաժեշտ է հաշվի առնել, որ այդ եղանակը կարող է հանգեցնել ծայրահեղ դիսկրիմինացիայի, այսինքն՝ նույնիսկ in vivo վարքագծի ընդունելի պրոֆիլով սերիաները կարող են խոտանվել որակի հսկողության այդ մեթոդի օգնությամբ։ 

Կենսամատչելիության հետազոտությունը
31.	Անհրաժեշտ է ներկայացնել կենսամատչելիության հետազոտությունների կրճատ նկարագրությունը, որը ներառում է տեղեկատվություն հետևյալի մասին՝
ա)	ֆարմակոկինետիկա (, , Cmax) և համապատասխան դեպքերում այլ նշանակալի ֆարմակոկինետիկ պարամետրեր (Cmin հավասարակշիռ վիճակում, մասնակի AUC, Cmax/Cmin հարաբերակցություն և այլն).
բ)	ֆարմակոկինետիկ պարամետրերի կետային գնահատում և 90-տոկոսանոց վստահելիության միջակայքեր վերարտադրած դեղապատրաստուկների համար.
գ)	արտադրական հարթակներ և արտադրման ամսաթվեր.
դ)	սերիայի համարներ և չափեր.
ե)	օգտագործված սերիաների բաղադրություններ և լուծման արդյունքներ։
32.	Կենսամատչելիության հետազոտություններ անհրաժեշտ է անցկացնել 100 000 միավոր կամ լիամասշտաբ արտադրության սերիայի չափի 10 %-ից ոչ պակաս չափով դեղապատրաստուկի սերիաների հետ՝ պայմանավորված այն բանով, թե տվյալ ցուցանիշներից որն է ավելի մեծ, եթե միայն այդպիսի չափերով սերիաների հետ հենակետային կլինիկական հետազոտություններ չեն անցկացվել։ Ընդ որում, բավական է միայն անցկացնել կենսամատչելիության հետազոտություններ՝ օգտագործելով ավելի փոքր չափով դեղապատրաստուկի սերիաներ, եթե տվյալ սերիաներն արտադրվել են լիամասշտաբ արտադրական գործընթացին համապատասխանող եղանակով։ Օրինակ, եթե II ֆազի կլինիկական հետազոտությունները (ներառյալ ֆարմակոկինետիկ հետազոտությունները և կենսամատչելիության հետազոտությունները) անցկացվում են 15 կիլոգրամ զանգվածով սերիաների վրա, ընդ որում, արդեն անցկացվել են հենակետային կլինիկական փորձարկումներ 60 կիլոգրամ զանգվածով սերիաների վրա (ընդ որում՝ տվյալ սերիայի կենսամատչելիության հետազոտությունները բացակայում են), և ենթադրվում է, որ կլինի 600 կիլոգրամով սերիայի լիամասշտաբ արտադրություն, ապա կենսամատչելիության լրացուցիչ հետազոտությունների անցկացում 60 կիլոգրամ սերիայի համար չի պահանջվում։
Լուծման պրոֆիլների համեմատումը
33.	Մի շարք դեպքերում նմանության որոշման համար պետք է համադրվեն լուծման պրոֆիլները, օրինակ՝
մասշտաբավորումից, բաղադրության և (կամ) արտադրության գործընթացի փոփոխումից հետո.
in vivo արդյունքների արտարկման դեպքում տարբեր դեղաչափերը գրանցելիս։
Լուծման պրոֆիլների նմանությունը պետք է որոշվի ժամանակակետի համար առնվազն 12 անհատական արժեքների օգտագործմամբ։ Անհրաժեշտ է հաշվի առնել փորձանմուշներ վերցնելու ժամանակակետերը և հաճախությունը՝ հաշվի առնելով ազդող նյութի ֆիզիկաքիմիական in vitro և in vivo բնութագրերը և դեղապատրաստուկի ձերբազատման մեխանիզմը։
34.	In vivo արդյունքների արտարկման դեպքում դեղապատրաստուկի տարբեր դեղաչափերը գրանցելիս (համեմատման պատրաստուկի հետ հետազոտվող պատրաստուկի բոլոր դեղաչափերի մասով in vivo համեմատման տվյալների բացակայության դեպքում) հետազոտվող պատրաստուկի այլ դեղաչափերի լուծումը հարկավոր է համեմատել փորձարկվող պատրաստուկի դեղաչափի հետ, որն օգտագործվել է կենսահամարժեքության հետազոտության մեջ։
35.	Հարկավոր է համեմատել լուծման պրոֆիլները։ Ընդ որում՝ դրանց նմանության որոշումը կարող է պահանջել նաև վիճակագրական մեթոդներով հաստատում՝ մոդելից անկախ կամ մոդելից կախյալ չափորոշիչների օգտագործմամբ, ինչպես օրինակ՝
ա)	որոշակի ժամանակակետերում լուծված ազդող նյութի գծային ռեգրեսիայի մասի (տոկոսներով քանակի) գնահատում.
բ)	Վեյբուլի ֆունկցիայի պարամետրերի վիճակագրական համեմատում.
գ)	նմանության գործակցի հաշվարկում.
դ)	այլ մոդելից անկախ կամ մոդելից կախյալ չափորոշիչներ (հիմնավորման դեպքում)։

In vivo-in vitro համահարաբերության որոշումը
36.	In vitro լուծման փորձարկումը կարևոր է սերիայից սերիա որակի անհրաժեշտ հաստատունություն ապահովելու նպատակներով և սերիայի սահմաններում հաստատունության ցուցանիշ է (երբ դեղաձևի բոլոր միավորներն ունեն ցանկալի in vivo ֆունկցիոնալ բնութագրերը)։ In vitro ձերբազատման բնութագրերի և in vivo կենսամատչելիության պարամետրերի միջև հստակ համահարաբերությունը որոշելու եղանակով in vitro լուծման փորձարկումը կարող է ծառայել որպես in vivo վարքագծի սուրոգատ մարկեր, ինչպես նաև դեղապատրաստուկի ընթացիկ արտադրվող սերիաների թերապևտիկ հատկությունների հաստատունության ցուցանիշ։ Համահարաբերությունը որոշելիս հարկավոր է գրանցել և վերլուծել տվյալների փոփոխականությունը։ Որպես կանոն՝ որքան բարձր է in vivo-in vitro համահարաբերության մշակման համար օգտագործվող տվյալների փոփոխականությունը, այնքան քիչ է մոդելի պարամետրերի գնահատման նկատմամբ վստահությունը և այնքան բարձր է in vivo վարքագծի կանխատեսման տեսակետից դրա անորոշությունը։
37.	A մակարդակի in vivo-in vitro որոշված համահարաբերությունը թույլ է տալիս դեղապատրաստուկի մշակման ընթացքում կրճատել in vivo հետազոտությունների թիվը, օգտագործվում է մասնագրեր կազմելիս և նպաստում է որոշակի կարգավորիչ որոշումներ ընդունելուն (օրինակ՝ մասշտաբավորում և հետգրանցումային փոփոխությունների կատարում)։ Այս առնչությամբ դիմումատուն պետք է դիտարկի in vivo-in vitro այդպիսի համահարաբերության մշակման հնարավորությունը։ Բացի այդ՝ А մակարդակի in vivo-in vitro համահարաբերության որոշումը թույլ է տալիս վստահաբար օգտագործել լուծման փորձարկումը որպես փոփոխությունների կառավարման գործիք։ Որպես in vitro և in vivo տվյալների համեմատման այլընտրանք՝ թույլատրվում է օգտագործել մեխանիկական մոդել (օրինակ՝ ֆիզիոլոգիայի վրա հիմնված ֆարմակոկինետիկ մոդելներ (PBPK))։
38.	A մակարդակի in vivo-in vitro համահարաբերության վալիդացումը՝ կանխատեսելու ունակության բավարար լինելու հաստատումն է։ A մակարդակի in vivo-in vitro համահարաբերությունը որոշվում է, օրինակ, դեկոնվոլյուցիայի մեթոդիկայի հիման վրա, որի օգնությամբ in vivo աբսորբումը կամ in vivo լուծումը կարելի է կանխատեսել՝ ելնելով in vitro հետազոտության տվյալներից (Համահարաբերության տեսակի որոշման ցուցումները շարադրված են սույն ձեռնարկի հավելվածում)։ A մակարդակի in vivo-in vitro վալիդացված համահարաբերությունը թույլ է տալիս դրա հետ կապված in vitro լուծման փորձարկումն օգտագործել որպես in vivo հետազոտությունների համար սուրոգատ մարկեր, քանի որ «in vivo կոնցենտրացիա — ժամանակ» ստացված կախվածության պրոֆիլը կարելի է կանխատեսել in vitro լուծման փորձարկման և in vivo-in vitro համահարաբերության հավասարման արդյունքներն օգտագործելով։ Տվյալ մոտեցումը ենթադրում է հետևյալը՝
C մակարդակի այդպիսի in vivo-in vitro համահարաբերությունը կարող է հուսալիորեն օգտագործվել միայն միջարկման համար.
in vivo-in vitro համահարաբերության մեկ մոդելը պետք է կիրառվի դեղաձևի բոլոր բաղադրությունների համար, որոնք օգտագործվել են մոդելի մշակման և վալիդացման ժամանակ.
in vivo-in vitro համահարաբերությունը չի կարող հիմք ծառայել բացառապես in vitro տվյալների հիման վրա տարբեր դիմումատուների կողմից ներկայացված դեղապատրաստուկների կենսահամարժեքությունը ճանաչելու համար։
39.	In vivo-in vitro համահարաբերության մոդելը հարկավոր է կիրառել այն տվյալների տիրույթի սահմաններում միջարկելու նպատակով, որոնք օգտագործվել են դրա մշակման համար, այլ ոչ թե դրա աշխատանքային տիրույթի սահմաններից դուրս արտարկելու նպատակով։ Հետազոտության նշված սկզբունքը հատկապես կարևոր է կարգավորող մարմիններ դիմումներ ներկայացնելիս (օրինակ՝ լուծման մասնագրի հիմնավորում և բիովեյվերի դեպքում), ինչն ունի որոշիչ նշանակություն դեղաձևի՝ in vivo-in vitro համահարաբերության հետազոտության մեջ ընդգրկված բաղադրություններն ընտրելիս։
40.	In vivo-in vitro համահարաբերության մշակման և վալիդացման համար առաջարկվում է, որպես կանոն, օգտագործել in vitro լուծման լայնորեն փոփոխվող պրոֆիլներով բաղադրություններ, քանի որ դրանց in vitro լուծման պրոֆիլներում ոչ մեծ տարբերություններով բաղադրությունների օգտագործումը կսահմանափակի մասնագրի տիրույթի և այն տիրույթի ընդլայնման հնարավորությունները, որի սահմաններում կարող է հիմնավորվել բիովեյվերը։ Հարկավոր է հաշվի առնել, որ բաղադրությունների ծայրահեղ տարբերակների դեպքում կարող են գործողության մեջ դրվել ձերբազատման տարբեր մեխանիզմներ և այլ կենսադեղագործական գործոններ՝ ազդելով in vitro և in vivo պայմաններում ազդող նյութի ձերբազատման կախվածության վրա և խոչընդոտելով in vivo-in vitro համահարաբերության մեկ հավասարում ստանալուն, որը կնկարագրեր բիովեյվերի համար առաջարկված տիրույթի սահմաններում բոլոր բաղադրությունների վարքագիծը։ Ելնելով դրանից՝ բաղադրությունները պետք է ընտրվեն այնպես, որ նույն մեխանիզմը (հնարավորության դեպքում) հսկի ինչպես in vitro, այնպես էլ in vivo ազդող նյութի ձերբազատումը։ Որպես կանոն՝ դա սահմանափակում է in vitro լուծման այն պրոֆիլների տիրույթը, որոնք գործնականում օգտագործվում են in vivo-in vitro համահարաբերության մշակման և վալիդացման համար։
41.	Եթե in vivo-in vitro համահարաբերության հետագա մշակման համար արդյունքում ընտրվել է ծայրահեղ բաղադրություն (այսինքն՝ ամենաարագ կամ ամենադանդաղ in vitro լուծմամբ բաղադրությունը in vivo-in vitro համահարաբերության մեջ օգտագործված բաղադրություններից), նպատակահարմար է ընդլայնել in vivo-in vitro համահարաբերության վալիդացման տիրույթը in vivo պայմաններում այլ բաղադրության (ավելի արագ կամ ավելի դանդաղ լուծմամբ՝ պայմանավորված հանգամանքներով) համար տվյալներ ստանալու և այդ տվյալները in vivo-in vitro գոյություն ունեցող համահարաբերության արտաքին վալիդացման համար օգտագործելու կամ կրկին in vivo-in vitro նոր համահարաբերություն մշակելու և վալիդացնելու եղանակով։ Այսպիսով, կարևոր է, որ պլանավորվող նպատակային բաղադրությունը պատշաճորեն շրջապատված լինի ծայրահեղ տարբերակներով։

2. Մասնագրերի կազմումը
42.	Մասնագիրը կազմվում է լուծման դիսկրիմինացնող փորձարկման օգտագործմամբ։
43.	Որպես կանոն՝ երկարատև ձերբազատմամբ ներքին ընդունման համար նախատեսված դեղապատրաստուկի in vitro լուծման մասնագրի մեջ ներառվում է առնվազն 3 կետ՝ 
ա)	դեղաչափի դեմփինգի բացառման և (կամ) բեռնվածքային (սկզբնական) դեղաչափի բնութագրերը սահմանելու համար վաղ ժամանակակետ (սովորաբար լուծված նյութի 20 %-ից մինչև 30 %-ը).
բ)	լուծման պրոֆիլի ձևին համապատասխանության ապահովման համար առնվազն մեկ կետ (լուծված նյութի մոտ 50 %-ը).
գ)	ազդող նյութի մեծ մասի ձերբազատումն ապահովելու համար մեկ կետ (Q = 80 %)։ Եթե լուծված նյութի առավելագույն քանակը կազմում է 80 %-ից պակաս, ապա վերջին ժամանակակետը պետք է լինի լուծման պրոֆիլի կողմից իր պլատոյին հասնելու ժամանակը։
44.	Ձերբազատման զրոյական կարգով դեղապատրաստուկների համար լուծման արագության (ժամանակի) մասնագիրը ժամանակի տրված միջակայքի համար կարող է լինել ավելի հարմար, քան առանձին ժամանակակետում լուծված նյութի հանրագումարային քանակը։ Եթե զրոյական կարգի ձերբազատման կինետիկան համադրվում է փոփոխական լագ-ժամանակահատվածի (էֆեկտի ուշացման ժամանակ) հետ, ապա այդպիսի մասնագիրը պարտադիր է։ Լագ-ժամանակահատվածի սահմանման մեթոդիկան որոշվում է դիմումատուի կողմից։
45.	Յուրաքանչյուր ժամանակակետի շուրջ (վերին և ստորին սահմաններ) թույլատրելի ընդունելի փոփոխակումը կարելի է որոշել տարբեր եղանակներով՝
ա)	in vivo-in vitro համահարաբերության բացակայությամբ։ Թույլատրելի սահմաններ կարելի է ստանալ in vivo հաստատված ընդունելի ֆունկցիոնալ բնութագրերով սերիաների (կենսասերիա (կենսասերիաներ)) in vitro լուծման մասին տվյալների ցրման հիման վրա կամ լուծման տիրույթի՝ առաջարկվող վերին և ստորին սահմաններում սերիաների կենսահամարժեքությունը ապացուցելու եղանակով («ծայրահեղ սերիայի» հայեցակարգ)։ Սովորաբար ժամանակի ցանկացած տրված պահի ձերբազատման արժեքների թույլատրելի տիրույթը չպետք է գերազանցի ընդհանուր թվային տարբերությունը ազդող նյութի հայտագրված պարունակության ± 10 %-ի չափով, այսինքն՝ ընդհանուր փոփոխականությունը պետք է կազմի 20 % (օրինակ՝ ազդող նյութի 50 ± 10 % հայտագրված պարունակության դեպքում դա նշանակում է, որ թույլատրելի տիրույթը կազմում է 40 %-ից մինչև 60 %), եթե ավելի մեծ տիրույթ հաստատված չէ կենսահամարժեքության հետազոտություններով.
բ)	А մակարդակի in vivo-in vitro որոշված համահարաբերություն։ А մակարդակի in vivo-in vitro վալիդացված համահարաբերությունը թույլ է տալիս լուծման մասնագրի առաջարկվող սահմաններում in vitro լուծման տվյալներն օգտագործել (առաջարկվող, այլ ոչ դիտարկման ընթացքում ստացված տվյալները) in vivo բաղադրությունների հետազոտության փոխարինման համար։ Լուծման պրոֆիլներն ստանում են առաջարկված սահմաններից in vivo-in vitro որոշված համահարաբերության օգնությամբ, որը նախընտրելի է, որ ներառի in vitro լուծման ֆունկցիայի (Վեյբուլլի ֆունկցիա, Հիլլի հավասարում և այլն՝ հիմնված դեղապատրաստուկի մշակման ժամանակ փորձարկվող բաղադրությունների վարքագծի վրա) բնութագրերի համապատասխան մաթեմատիկական նկարագրությունը կամ, որ քիչ նախընտրելի է, դրանք հիմնվում են տարբեր ժամանակակետերում ձերբազատման վրա։ «Կոնցենտրացիան պլազմայում — ժամանակ» կախվածության ամբողջական պրոֆիլը հաշվարկվում է լուծման առաջարկված վերին և ստորին սահմանների համար, ինչպես նաև հաշվի առնելով գրանցման համար պլանավորվող բաղադրության (համեմատման բաղադրության) համար in vitro լուծման ստացված տվյալները՝ in vivo-in vitro վալիդացված համահարաբերության օգտագործմամբ։ Համապատասխան Cmax-ը և AUC պարամետրի ընտրված արժեքները հաշվարկում են առաջարկված ստորին և վերին սահմանների, համեմատման բաղադրության և ստացված հարաբերությունների համար (ստորին սահմանի նկատմամբ վերին սահմանի հարաբերություն, համեմատման բաղադրության սահմանի նկատմամբ վերին սահմանի հարաբերություն և համեմատման բաղադրության սահմանի նկատմամբ ստորին սահմանի հարաբերություն)։
46.	Մասնագրի կազմման հիմնական սկզբունքն այն է, որ լուծման մասնագրի ստորին և վերին սահմանների միջև ցուցանիշներն ունեցող բոլոր սերիաները պետք է մեկը մյուսի նկատմամբ կենսահամարժեք լինեն։ Եթե կենսահամարժեքությունը հիմնված է in vivo տվյալների վրա, ապա համեմատման արդյունքներով առավելագույն տարբերության համար թույլատրելի տիրույթը կազմում է 80,00 %-ից մինչև 125,00 %՝ հիմնված Cmax-ի և AUC ընտրված պարամետրի միջին արժեքների շուրջ վստահելիության միջակայքերի վրա։ Չնայած այն բանին, որ in vivo – in vitro համահարաբերության վերլուծության որոշ մեթոդիկաներ թույլ են տալիս քանակապես որոշել կենսաբանական փոփոխականությունը և կանխատեսել վստահելիության միջակայքերը, մեթոդիկաների մեծ մասը կանխատեսում է միայն «կոնցենտրացիաժամանակ» կախվածության միջին տվյալները։ Այսպիսով, միջին արժեքների հիման վրա կանխատեսվող կենսահամարժեքության ճանաչման (in vivo տվյալների և in vivo-in vitro հաստատված համահարաբերությունների փոխարեն լուծման տվյալների օգտագործմամբ) սահմանների որոշման չափորոշիչները պետք է ավելի խիստ լինեն, այսինքն՝ in vivo փորձարկման մեջ Cmax-ի և AUC ընտրված պարամետրի արժեքների տարբերությունը «կոնցենտրացիաժամանակ» կախվածության այն միջին արժեքների համար, որոնք կանխատեսվում են լուծման մասնագրի վերին և ստորին սահմանների համար, պետք է լինի 20 %-ից պակաս։ Լուծման մասնագրի վերին և ստորին սահմանների համար Cmax-ի և AUC ընտրված պարամետրի կանխատեսվող արժեքների միջև 20 %-ը գերազանցող տարբերության վրա հիմնված սահմանները պետք է հիմնավորված լինեն դեղապատրաստուկն արտադրողի կողմից։
47.	Աղեստամոքսային տրակտի ամբողջ երկայնքով ներծծվող դեղապատրաստուկների AUC-ը լուծման լայնորեն փոփոխվող արագություններով տարբեր բաղադրությունների միջև հաճախ նման է, այդ պատճառով մասնագիրը կազմվում է Cmax ցուցանիշի, այլ ոչ թե AUC ցուցանիշի հիման վրա։ Տվյալ դեպքում մասնագիր կազմելու համար in vivo-in vitro համահարաբերության օգտագործման առավելությունն այն է, որ որոշակի ժամանակակետերում կումուլյատիվ լուծման սահմանները կարող են դուրս գալ ± 10 %-ի սահմաններից, քանի որ Cmax ցուցանիշի վրա տարբեր ժամանակակետերի ազդեցության մեծությունը միատեսակ չէ։ Լուծման մեջ փոփոխությունների նկատմամբ Cmax ցուցանիշի զգայունությունը պայմանավորված է ֆարմակոկինետիկ հատկություններով (որքան կարճ է կիսադուրսբերման ժամանակահատվածը, այնքան մեծ է լուծման մեջ փոփոխությունների նկատմամբ զգայունությունը) և in vivo-in vitro համահարաբերության կախվածության ձևով (պայմանավորված այն բանով, թե որն է ավելի արագ կատարվում՝ դեղապատրաստուկի in vitro թե in vivo լուծումը)։

3. Որակի հսկողության ռազմավարությունը
48.	Դեղապատրաստուկի որակի հսկողության ռազմավարության մշակմանը և հիմնավորմանը ներկայացվող ընդհանուր պահանջները նախատեսվում են Միության մարմինների համապատասխան ակտերով։ Հարկավոր է իրականացնել դեղամիջոցի ձերբազատման հսկողության համար անհրաժեշտ՝ որակի կրիտիկական ցուցանիշների հսկողություն։
49.	Դեղագործական մշակման ընթացքում հարկավոր է սահմանել ֆարմակոկինետիկ պարամետրերի կապը (որակական կամ քանակական) in vitro լուծման արագությամբ ազդող նյութի in vivo ձերբազատման միջոցով։ 
50.	Խորացված դեղագործական մշակման ժամանակ in vitro լուծման փորձարկման պահանջներին դեղապատրաստուկի դեղաձևի համապատասխանությունը կարող է հաստատվել փորձարկումների օգնությամբ՝ իրական ժամանակի ռեժիմում դեղապատրաստուկի բացթողման ժամանակ։ Քանի որ ազդող նյութի ձերբազատման արագությունը կարող է մասշտաբավորման նկատմամբ զգայուն լինել, անհրաժեշտ է, որ ազդող նյութի ձերբազատման արագության կանխատեսման մեթոդիկան լիամասշտաբ արտադրության պայմաններում վերիֆիկացված լինի։

4. Դեղապատրաստուկի գրանցման դոսյեում 
փոփոխությունների կատարումը
51.	Գրանցման դոսյեում փոփոխությունների կատարումը հիմնավորող տվյալներին ներկայացվող պահանջները պայմանավորված են փոփոխության նշանակալիության աստիճանով, А մակարդակի in vivo-in vitro համահարաբերության առկայությամբ, լուծման մեթոդիկայի (սահմանների) փոփոխության առկայությամբ կամ անհրաժեշտությամբ։ Եթե կենսամատչելիության (կենսահամարժեքության) տվյալները ներկայացված չեն, ապա անհրաժեշտ է հիմնավորել դրանց բացակայությունը։
52.	Եթե А մակարդակի in vivo-in vitro համահարաբերությունը որոշվել է, իսկ ձերբազատման մասնագիրը չի փոխվում, ապա փոփոխությունները կարող են ընդունվել in vitro տվյալների, ազդող նյութի թերապևտիկ ինդեքսի և in vivo-in vitro համահարաբերությունը կանխատեսելու ունակության հիման վրա։ Այդ դեպքում դեղապատրաստուկն արտադրողի կողմից կենսահամարժեքության հետազոտություններ անցկացնելու անհրաժեշտությունից հրաժարվելը պետք է հիմնված լինի «կոնցենտրացիան պլազմայում — ժամանակ» կախվածության կանխատեսվող պրոֆիլների և նախքան փոփոխություններն ու դրանցից հետո բաղադրությունների համար դրանց հետ կապված ֆարմակոկինետիկ պարամետրերի համադրման վրա՝ հաշվարկված in vitro տվյալների և in vivo-in vitro վալիդացված համահարաբերության օգտագործմամբ։
53.	B կամ C մակարդակի ապացուցված համահարաբերությամբ դեղապատրաստուկների մասով կամ in vivo-in vitro համահարաբերության բացակայության դեպքում անհրաժեշտ է ներկայացնել տվյալներ կենսամատչելիության (կենսահամարժեքության) մասին, եթե չի ներկայացվել այդպիսի տվյալների բացակայության հիմնավորումը։

V. Հետաձգված (երկարաձգված) ձերբազատմամբ դեղաձևերը

1. Հիմնական դրույթներ
54.	Միության դեղագրքով սահմանվում են հետաձգված (երկարաձգված) ձերբազատմամբ մի քանի դեղաձևեր՝ աղիքներում լուծելի պատիճներ, դեղահաբեր և գրանուլներ։ Տվյալ բաժնում ներկայացված են հատուկ ցուցումներ՝ աղիքներում լուծելի դեղաձևերի համար։ Այլ սկզբունքների վրա հիմնված դեղապատրաստուկները նույնպես հաճախ դասակարգվում են որպես հետաձգված (երկարաձգված) ձերբազատմամբ դեղաձևեր, այդ թվում՝ մշակված որոշակի տրիգեր-գործոնի ազդեցությամբ (օրինակ՝ ֆերմենտներ) կամ ներքին ընդունումից հետո որոշակի ժամանակում աղեստամոքսային տրակտի որոշակի հատվածում ձերբազատման համար։ Թեև սույն ձեռնարկում նկարագրված՝ դեղագործական մշակման, մասնագրերի կազմման և որակի հսկողության ռազմավարության սկզբունքները կիրառելի են նաև հետաձգված (երկարաձգված) ձերբազատմամբ այլ դեղաձևերի նկատմամբ, այդպիսի դեղաձևերի համար նպատակահարմար է համապատասխան բաղադրության և ձերբազատման մեխանիզմի ընտրության սկզբունքի հիման վրա մշակել առանձին ձեռնարկ։
55.	Երկարատև ձերբազատմամբ ներքին ընդունման համար նախատեսված դեղաձևերի համար բերված դրույթներից շատերը կիրառելի են նաև հետաձգված (երկարաձգված) ձերբազատմամբ դեղաձևերի համար։

2. Դեղագործական մշակումը
56.	Կենսահամարժեքության հետազոտությունների ամփոփումը, որն անհրաժեշտ է ներկայացնել գրանցման դոսյեում, ներառում է ֆարմակոկինետիկայի (, , Cmax և, եթե կիրառելի է, այլ պարամետրեր (օրինակ՝ մասնակի AUC, վերարտադրված դեղապատրաստուկների համար՝ նաև կետային գնահատումը և 90-տոկոսանոց վստահելիության միջակայքերը), արտադրական հարթակների և արտադրության ամսաթվերի, սերիայի համարների և չափերի, դեղաձևի բաղադրությունների և օգտագործված սերիաների լուծման արդյունքների մասին տեղեկատվությունը։
57.	Հարկավոր է նշել հետաձգված (երկարաձգված) ձերբազատման նպատակը, օրինակ՝ ստամոքսի լորձաթաղանթի պաշտպանություն, ստամոքսի թթվային միջավայրի ազդեցությունից ազդող նյութի պաշտպանություն կամ տեղային ազդեցություն թողնելու համար աղեստամոքսային տրակտի տրված հատվածում ազդող նյութի նպատակաուղղված ձերբազատում և այլն։
58.	Հարկավոր է վերլուծել ձերբազատման մեխանիզմը և հիմնավորել հետաձգված (երկարաձգված) ձերբազատման համար պատասխանատու օժանդակ նյութի (օժանդակ նյութերի) ընտրությունը, օրինակ՝ рН-ի տրված արժեքի դեպքում նպատակաուղղված ձերբազատում, ֆերմենտների ազդեցության նկատմամբ զգայունություն, ժամանակի հետ առաջացող էրոզիաներ և այլն։
Դեղագործական մշակման ընթացքում հարկավոր է սահմանել in vivo ձերբազատումը բնութագրող որակական կամ քանակական կապը ֆարմակոկինտիկ պարամետրերի և in vitro լուծման արագության միջև։ 
Դեղապատրաստուկի վարքագծով պայմանավորված՝ ստամոքսում կարելի է առանձնացնել հետաձգված (երկարաձգված) ձերբազատմամբ պատրաստուկի 2 տեսակի բաղադրություն՝
մեկ միավորից (ամբողջական), չտրոհվող դեղաձևեր.
գրանուլներ պարունակող՝ տրոհվող դեղաձևեր։
59.	Խորհուրդ չի տրվում, որպես կանոն, իրականացնել գաստրոռեզիստենտ դեղապատրաստուկների մեկ միավորից (ամբողջական), չտրոհվող՝ աղիքներում լուծելի դեղաձևերի մշակում, քանի որ ստամոքսում դրանց գտնվելու ժամանակահատվածն անկանխատեսելի է և ավելին է, քան գրանուլներ պարունակող՝ տրոհվող դեղաձևերի դեպքում։ Այդ պատճառով այդպիսի մեկ միավորից (ամբողջական), չտրոհվող՝ աղիքներում լուծելի դեղաձևերը դեղաչափի դեմփինգի ավելի բարձր ռիսկի են ենթակա և (կամ) ունեն կոնցենտրացիայի չկարգավորված պրոֆիլներ։
60.	Եթե դեղապատրաստուկի ընդհանուր բնութագիրը սննդի հետ միաժամանակյա ընդունում է պահանջում կամ չի բացառում դա, ապա գաստրոռեզիստենտության փորձարկումը հարկավոր է անցկացնել նաև հագեցածության վիճակին բնորոշ պայմաններում։ Օրինակ՝ լիքը ստամոքսում ձերբազատման դեպքում կայունությունը որոշելու համար փորձարկումները պետք է անցկացվեն рН-ի ավելի բարձր արժեքի դեպքում (օրինակ՝ 3,0-5,0-ի տիրույթում)՝ ինչպես չտրոհվող, ամբողջական դեղաձևերի, այնպես էլ գրանուլներ պարունակող՝ տրոհվող դեղաձևերի օգտագործմամբ։ Ստամոքսում սննդի մեծ քանակը ժամանակավորապես հանգեցնում է մինչև 3,0 կամ ավելի բարձր արժեքով рН-ի բարձրացման, այդ պատճառով 2,0 արժեքով рН-ի դեպքում փորձարկումը բավարար չափով հաստատող չի լինի։



3. Մասնագրերի կազմումը
61.	Աղիքներում լուծելի դեղապատրաստուկի in vitro լուծման մասնագրում պետք է ներառվի առնվազն 2 ժամանակակետ՝
ա)	թթվային միջավայրում ձերբազատումը բացառելու համար վաղ ժամանակակետ (2 ժամ հետո 10 %-ից պակաս լուծված նյութ).
բ)	չեզոք կամ չեզոքին մոտ միջավայրում ազդող նյութի հիմնական քանակի ձերբազատումն ապահովելու համար մեկ կետ։ 
62.	Գաստրոռեզիստենտությունը պետք է հաստատվի 2 կամ ավելի ժամերի ընթացքում։ 
63.	Փորձարկման հաջորդ փուլի համար ընդունելիության չափորոշիչները նշված են Միության դեղագրքում։

4. Որակի հսկողության ռազմավարությունը
64.	Դեղապատրաստուկի որակի հսկողության ռազմավարության մշակմանը և հիմնավորմանը ներկայացվող պահանջները բերվում են Միության իրավունքի մաս կազմող համապատասխան նորմատիվ ակտերում։ Անհրաժեշտ է իրականացնել որակի՝ դեղամիջոցի երկարաձգված (հետաձգված) ձերբազատման համար պատասխանատու կրիտիկական ցուցանիշների հսկողություն (օրինակ՝ աղիքներում լուծելի թաղանթի ամբողջականություն)։
65.	Դեղագործական մշակում անցկացնելու ընթացքում հարկավոր է որոշել in vivo ձերբազատումը բնութագրող որակական կամ քանակական կապը ֆարմակոկինտիկ պարամետրերի և in vitro լուծման արագության միջև։ Խորացված դեղագործական մշակման պայմաններում լուծման պահանջներին համապատասխանությունը կարող է հաստատվել փորձարկումների միջոցով՝ իրական ժամանակի ռեժիմում դեղապատրաստուկի բացթողման ժամանակ։ Քանի որ երկարաձգված (հետաձգված) ձերբազատմամբ դեղաձևերի ձերբազատման արագությունը կարող է զգայուն լինել մասշտաբավորման նկատմամբ, անհրաժեշտ է վերիֆիկացնել նախագծային դաշտը լիամասշտաբ արտադրության պայմաններում։

5. Դեղապատրաստուկի գրանցման դոսյեում 
փոփոխությունների կատարում
66.	Քանի որ երկարաձգված (հետաձգված) ձերբազատմամբ գաստրոռեզիստենտ դեղաձևերի in vitro լուծման փորձարկումը ռելեվանտ է համարվում in vivo փորձարկումների պայմանների համար, ապա գաստրոռեզիստենտ դեղաձևում դեղապատրաստուկների երկարաձգված (հետաձգված) ձերբազատման համար պատասխանատու օժանդակ նյութերի փոփոխությունը թույլատրվում է հիմնավորել բացառապես in vitro փորձարկումների ժամանակ ստացված արդյունքների հիման վրա (հիմնավորումների առկայության դեպքում)։ Գաստրոռեզիստենտության փորձարկումների արդյունքում ստացված՝ ձերբազատման պրոֆիլները պետք է անփոփոխ լինեն։
——————

ՀԱՎԵԼՎԱԾ
Ներքին ընդունման մոդիֆիկացված ձերբազատմամբ դեղապատրաստուկների որակի վերաբերյալ ձեռնարկի

ՑՈՒՑՈՒՄՆԵՐ
համահարաբերության տեսակը որոշելու վերաբերյալ

I. In vivo-in vitro համահարաբերություն
1.	In vivo-in vitro համահարաբերության մակարդակի սահմանման համար օգտագործվում են տարբեր մեթոդներ։ Տարբերում են in vivo-in vitro համահարաբերության հետևյալ մակարդակները՝
ա)	A մակարդակն արտացոլում է in vitro պատրաստուկի լուծման կորի և in vivo լուծման այն կորերի միջև կետային կախվածությունը, որոնք ստացվել են պլազմայում կոնցենտրացիայի մասին տվյալների դեկոնվոլյուցիայի մեթոդով (Վագներ-Նելսոնի, Լու-Ռիգելմանի մեթոդ, թվային դեկոնվոլյուցիա) կամ այլ համապատասխան մեթոդներով (մոդելավորման մեթոդներ՝ հիմնված կոնվոլյուցիայի կամ դիֆերենցիալ հավասարումների վրա՝ միջին տվյալների օգտագործմամբ, կամ պոպուլյացիոն ֆարմակոկինետիկայի մոդելավորման մեթոդներ).
բ)	B մակարդակն արտացոլում է հետևյալ ցուցանիշներից մեկի միակետ կախվածությունը՝ 
in vitro դեղապատրաստուկի լուծման միջին ժամանակի և in vivo պահման միջին ժամանակի կամ in vivo լուծման միջին ժամանակի միջև՝ վիճակագրական մոմենտների վերլուծության սկզբունքների օգտագործմամբ.
in vitro լուծման արագության կոնստանտի (kd) և աբսորբման արագության ստացված կոնստանտի (kabs) միջև.
գ)	C մակարդակն արտացոլում է միակետ կախվածությունը որոշակի ժամանակում in vitro լուծված նյութի քանակի և ֆարմակոկինետիկ պարամետրերից մեկի (օրինակ՝ AUC, Cmax կամ Tmax) միջին արժեքի միջև։ Եթե մեկ կամ մի քանի ֆարմակոկինետիկ պարամետրեր լուծված ազդող նյութի քանակի հետ համահարաբերվում են լուծման պրոֆիլի մի քանի ժամանակակետերում, С մակարդակի բազմակի համահարաբերությունը համարվում է որոշված։

II. In vivo-in vitro համահարաբերության մշակումը

А մակարդակ
2.	Հետազոտության դիզայնի և in vivo-in vitro համահարաբերության տվյալների հետագա վերլուծության վերաբերյալ առաջարկությունները շարադրված են Եվրասիական տնտեսական միության իրավունքի մաս կազմող ակտերում։ Որպես կանոն՝ առողջ կամավորների շրջանում անցկացվող խաչաձև հետազոտությունների ընթացքում կիրառվում են 2 կամ ավելի բաղադրություններ՝ լուծման բավականին տարբերվող պրոֆիլներով և համեմատման համապատասխան բաղադրություն (դեկոնվոլյուցիայի համար)՝ ազդող նյութի արագ ձերբազատմամբ (օրինակ՝ ներերակային ներարկման լուծույթ, ներքին ընդունման լուծույթ կամ անհապաղ ձերբազատմամբ դեղաձև)։ Արյան մեջ կամ պլազմայում ելակետային (անփոփոխ) ազդող նյութի կոնցենտրացիան որոշվում է որպես ժամանակի ֆունկցիա։ In vivo-in vitro համահարաբերությունը կարելի է մոդելավորել անմիջապես ըստ պլազմայում ազդող նյութի կոնցենտրացիայի (միափուլ մոտեցում) կամ անհապաղ ձերբազատմամբ բաղադրության նկատմամբ մոդիֆիկացված ձերբազատմամբ բաղադրության համար «կոնցենտրացիա-ժամանակ» պրոֆիլների դեկոնվոլյուցիայից հետո (երկփուլ մոտեցում)։ Որպեսզի in vitro լուծման փորձարկումը in vivo վարքագծի սուրոգատ մարկեր ծառայի և օգտագործվի որպես փոփոխությունների հսկողության գործիք, որպես կանոն, պահանջվում է A մակարդակի in vivo-in vitro համահարաբերություն։ 
3.	Դեղապատրաստուկի բացթողման ժամանակ լուծման տարբեր փորձարկումներում (պայմաններում) բաղադրությունների նախնական ուսումնասիրությունը թույլ է տալիս որոշել այն փորձարկումը, որն ապահովում է առավել հարմար դիսկրիմինացիոն ունակություն։ In vivo-in vitro համահարաբերության հետազոտության մեջ օգտագործվող բաղադրությունների համար in vitro լուծման փորձարկման մեջ փորձանմուշներ վերցնելու ժամանակակետերը պետք է բավականաչափ հաճախ լինեն, որպեսզի ամբողջությամբ բնութագրեն լուծման պրոֆիլը, այդ թվում՝ պլատոն (օրինակ՝ 3 հաջորդական կետեր, որոնք տարբերվում են առնվազն 5 %-ով)։ Փորձանմուշներ վերցնելու համար ժամանակակետերի ամենափոքր թիվը թույլատրվում է սահմանել որակի հսկողության փորձարկում անցկացնելիս, մինչդեռ հակառակն արդարացի չէ. որակի հսկողություն անցկացնելիս փորձանմուշներ վերցնելու ժամանակակետերը կիրառելի չեն որպես in vivo-in vitro համահարաբերության տվյալներ ստանալու նպատակով in vitro լուծման փորձարկման համար կետեր, քանի որ նոսրացված տվյալները կարող են թույլ չտալ իրականացնել ճշգրիտ միջարկում կետերի միջև և, մինչև պլատոյին հասնելը, փորձանմուշներ վերցնելու դադարեցումը հանգեցնում է ոչ ամբողջական ձերբազատման և խախտում է in vivo-in vitro համահարաբերության վալիդացումը։

В և С մակարդակներ
4.	Որպես կանոն՝ B և C մակարդակների համահարաբերությունը կիրառելի չէ արտադրողի կողմից դեղապատրաստուկի բաղադրության կամ արտադրության գործընթացի զգալի փոփոխությունները հիմնավորելու համար։ Մինչդեռ C մակարդակի բազմակի համահարաբերությունը կարող է մասնագիրը կազմելիս ծառայել որպես օժանդակ միջոց ։
5.	С մակարդակի բազմակի համահարաբերության մշակումը կատարվում է 3 կամ ավելի ժամանակակետերում կամ 3 MDT կետերում լուծված նյութի քանակի, մի կողմից, և մյուս կողմից՝ in vitro լուծման արագության տարբեր պրոֆիլներով, МRТ ցուցանիշով կամ ցանկացած այլ համապատասխան ֆարմակոկինետիկ պարամետրով (С մակարդակի բազմակի համահարաբերություն) մի շարք բաղադրությունների համար AUC և Cmax համապատասխան ցուցանիշների միջև առնվազն 3 ժամանակակետերի հիման վրա գծային համահարաբերության որոշման միջոցով։ In vitro տվյալները կարող են օգտագործվել in vivo ֆունկցիոնալ բնութագրերի կանխատեսման համար։ Հարկավոր է նշել, որ եթե С մակարդակի բազմակի համահարաբերության կարելի է հասնել, ապա հնարավոր է նաև А մակարդակի համահարաբերության մշակումը։ А մակարդակի in vivo-in vitro համահարաբերությունը թույլ է տալիս կանխատեսել «կոնցենտրացիան պլազմայում — ժամանակ» կախվածության ամբողջական պրոֆիլը (տրամադրելով անհրաժեշտ տեղեկատվություն պրոֆիլի ձևի և առավելագույն կոնցենտրացիային հասնելու ժամանակի մասին)՝ ի լրումն այնպիսի ընդհանուր ֆարմակոկինետիկ պարամետրերի, ինչպիսիք են Cmax-ը և AUC-ը՝ այն դեպքում, երբ C մակարդակի բազմակի համահարաբերությունից կարելի է կանխատեսել միայն ընդհանրացված ֆարմակոկինետիկ պարամետրերը։ Հետևաբար, А մակարդակի համահարաբերությունը նախընտրելի մոտեցում է։
6.	Տարբեր մակարդակների in vivo-in vitro համահարաբերության որոշման համար կիրառվող պարամետրերը բերված են աղյուսակում։



Աղյուսակ
Տարբեր մակարդակների in vivo-in vitro համահարաբերության որոշման համար կիրառվող պարամետրեր
	Մակարդակը
	Կախվածության տեսակը
	Պարամետրը

	
	
	in vitro
	in vivo

	А
	կետային
	լուծման պրոֆիլ
	ֆարմակոկինետիկ կոր

	В
	միակետ
	MDTvitro
	МRТ, MDTvivo

	
	
	kd
	kabs

	С
	միակետ
	rd (Т20-30 %, Т50 %, Т80 %)
	Сmax, Tmax, AUC (միջին արժեքներ)

	
	
	Բազմակի համահարաբերություն

	
	
	С (Т20-30 %, Т50 %, Т80 %) կամ С (MDT)
	Сmax, Tmax, AUC, МRТ և այլն։



III. In vivo-in vitro համահարաբերութունը կանխատեսելու 
ունակության գնահատումը
7.	In vivo-in vitro համահարաբերությունը՝ որպես in vivo ֆունկցիոնալ բնութագրերի սուրոգատ մարկեր օգտագործելիս, հարկավոր է վերիֆիկացնել, որ in vivo ֆունկցիոնալ բնութագրերի կանխատեսումը՝ հիմնված in vitro լուծման պրոֆիլի վրա, կիրառելի է in vivo-in vitro համահարաբերության մեջ մտնող՝ in vitro լուծման արագությունների համար։ Այդպիսի գնահատումը պետք է հասցվի ֆունկցիոնալ բնութագրերի կանխատեսմանը կամ ընդհակառակը՝ կանխատեսման սխալանքի գնահատմանը։ 
8.	Կանխատեսելու ունակությունը գնահատելու ժամանակ հատուկ նշանակություն ունի 2 հիմնական հայեցակետ հաշվի առնելը՝
ա)	որքան քիչ են in vivo-in vitro համահարաբերության մշակման և գնահատման համար հասանելի տվյալները, այնքան շատ լրացուցիչ տվյալներ են պահանջվում in vivo-in vitro համահարաբերության կանխատեսելու ունակությունը ամբողջությամբ գնահատելու համար.
բ)	հետազոտվող բաղադրությունները պետք է պատշաճորեն տարբերվեն ըստ ձերբազատման արագության (օրինակ՝ լուծված քանակի առնվազն 10 %-ով), ինչը հանգեցնում է դիտարկվող ֆարմակոկինետիկ պարամետրերի զգալի տարբերության։
9.	Կանխատեսելու ունակության վերլուծության մասին մեթոդաբանությունն ու հաշվետվությունը կիրառվում են Եվրասիական տնտեսական հանձնաժողովի կողմից հաստատվող՝ մոդիֆիկացված ձերբազատմամբ դեղապատրաստուկների կենսահամարժեքության, լիպոսոմալ պատրաստուկների կենսահամարժեքության, մաշկաբանության մեջ տեղային կիրառման համար նախատեսված կորտիկոստերոիդների կենսահամարժեքության ֆարմակոկինետիկ և կլինիկական ուսումնասիրության ձեռնարկին համապատասխան։

